Faustino Armendáriz Jiménez

**Faustino Armendáriz Jiménez** (født 23. juli 1955 i Magdalena de Kino i Sonora i Mexico) er en meksikansk katolsk geistlig og erkebiskop av Durango.
## Liv og virke
### Prest
Faustino Armendáriz Jiménez ble presteviet for erkebispedømmet Hermosillo]. den 11. september 1982.

### Biskop av Matamoros
Den 4. januar 2005 utnevnte pave Johannes Paul II ham til biskop av Matamoros. Erkebiskopen av Monterrey, Francisco Robles Ortega, ordinerte ham til biskop den 23. februar samme år; medkonsekratorer var den apostoliske nuntius til Mexico, erkebiskop Giuseppe Bertello, og biskopen av Toluca, Francisco Javier Chavolla Ramos.

### Biskop av Querétaro
Den 20. april 2011 utnevnte pave Benedikt XVI ham til biskop av Querétaro.

Under sin tid i dette bispedømmet var han medgrunnlegger av *Stay With Us*-fellesskapet, et kirkelig fellesskap grunnlagt av den xaverianske prest Efraín Gómez Valderrama i byen Guadalajara dwn 14. februar 2005.

### Erkebiskop av Durango
Pave Frans utnevnte ham til erkebiskop av Durango 21. den september 2019. Innsettelsen fant sted den 21. november samme år.

I Den meksikanske bispekonferanse ble han president for den biskoppelige kommisjon for profetisk pastoral omsorg for treårsperioden 2018-2021.

I 2021, under besøk i Roma som medlem av den teologiske kommisjon for synoden om synodalitet, uttalte han at hele prosessen er en utfordring for kirken, siden den får den til å «gå ut av sin komfortsone», først for å åpne opp for en fellesskapslivsstil og deretter sette den ut i livet; ved å analysere sitt eget erkebispedømme spesielt, innrømmet han at det ikke er unntatt fra sekulariseringens påvirkning, distanseringen av katolikker og proselytismen til sekter, som har forekommet de siste tiårene, og uttalte at, som i resten av landet, kun mellom 10 og 15 prosent av katolikker er til stede ved søndagsmesser og ikke alle katolske troende deltar i en evangeliseringstjeneste.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Biskop Jose Maria Ignacio Montes de Oca y Obregón (1840-1921) *1871
* Biskop Próspero María Alarcón y Sánchez de la Barquera (1827-1908) *1892
* Erkebiskop Leopoldo Ruiz y Flores (1865-1941) *1900
* Erkebiskop Miguel Darío Miranda y Gómez (1895-1986) *1937
* Biskop Alfredo Torres Romero (1922-1995) *1968)
* Erkebiskop José Francisco Robles Ortega (1949- ) *1991
* Erkebiskop *Faustino Armendáriz Jiménez* (1955-) *2005

## Referanser